OpenLLM-France/wikimedia huggingface dataset:
# Giuseppe Capograssi

Giuseppe Capograssi (Sulmona, 21 de març de 1889 – Roma, 23 d'abril de 1956) fou un jurista i filòsof italià que es va ocupar principalment de la Filosofia del Dret.
Giuseppe Capograssi va nàixer al si d'una antiga família noble vinguda a menys. Es va llicenciar en Jurisprudència a Roma, en novembre de 1911, on va defendre la tesi Lo Stato e la storia, temàtica de la seua primera obra, publicada l'any 1918, Saggio sullo stato.
Es va dedicar primerament a l'exercici de l'advocacia i després a l'assessorament jurídic en una important corporació romana de dret públic. A vegades va assumir, com advocat, la defensa dels interessos de gent sense recursos. En 1925 fou nomenat assistent de Giorgio Del Vecchio a la Universitat de La Sapienza de Roma. En 1933, va obtenir la càtedra de Filosofia del Dret a la Universitat de Sàsser, d'on va pssar el 1935 a la de Macerata, d'on fou nomenat rector. Posteriorment, es va traslladar a Pàdua (1938-1940), Nàpols (1940-1951) i, finalment a la Facultat de Ciències Polítiques de Roma (1951-1955).
Entre les seues obres destaca Il problema della scienza del diritto (1937), llibre que va influir en la renovació del diàleg entre juristes i filòsofs. En 1940 fou un dels pocs juristes italians que alçà la veu per a oposar-se a l'aprovació d'uns principis generals de l'ordenament feixista. Per tot això, amb la restauració de la democràcia va augmentar el seu prestigi intel·lectual i la seua influència es va estendre a l'àmbit polític que culminà amb el seu nomenament de jutge de la Cort Constitucional poc abans de la seua mort, el 1956.

## Obres

* Fede e scienza, 1912
* Saggio sullo Stato, 1918
* Riflessioni sull'autorità e la sua crisi, 1921
* Analisi dell'esperienza comune, 1930
* Studi sull'esperienza giuridica, 1932
* Introduzione alla vita etica, 1953
* Il problema della scienza del diritto, 1937
* Incertezze sull'individuo, 1969
* Pensieri a Giulia, 1918-1924.
Obra traduïda al valencià-català:
* Pensaments per a Giulia. Antologia, Traducció i edició a cura de Manuel Lanusse Alcover. Editorial Denes (Col·lecció Rent), Paiporta, 2009.
El Pensieri és un llarg epistolari destinat a la seua futura muller Giulia Ravaglia, que va escriure des de 1918 fins a la vespra del seu casament el 1924. En total són 1.951 cartes que relaten la història d'un amor ple de reflexions i que revela les preocupacions, les pors i les esperances d'un home amb una profunda sensibilitat religiosa.
# Gaoligongshania

Gaoligongshania és un gènere de bambús de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. Aquest gènere només es troba a la província Xina de Yunnan, i a prop de Myanmar, de 4.200 a 8.500 metres d'altitud.

## Taxonomia

Gaoligongshania megalothyrsa (Hand.-Mazz.) D.Z.Li, Hsueh i N.H.Xia
# Gao Xing

Gao Xing (en xines: 高星) (Huangshi, 14 de juny de 1996) és una jugadora professional de go xinesa, de rang 4p. El 2012, es va convertir en professional i, el 2017, va assolir el rang de 4p, després de guanyar el campionat femení del National Go Individual (全国围棋个人赛), un dels campionats més prestigiosos de la Xina.

## Referències

* ↑ «Games by Gao Xing (5p)». [Consulta: 4 juny 2021].

## Enllaços externs

* «Gao Xing - Game List» (en anglès). goratings.org. [Consulta: 4 juny 2021].
* «Gao Xing . GoKifu Share SGF Go/Baduk/Weiqi games with friends.». [Consulta: 4 juny 2021].
# Tomopterna tuberculosa

Tomopterna tuberculosa és una espècie de granota que viu a Angola, República Democràtica del Congo, Namíbia, Tanzània, Zàmbia, Zimbàbue i, possiblement també, a Malawi i Moçambic.
Està amenaçada d'extinció per la pèrdua del seu hàbitat natural.

## Referències

* Channing, A. & Minter, L. 2004. Tomopterna tuberculosa. Llista Vermella d'Espècies Amenaçades de la UICN 2006. Consulta: 19 d'abril del 2008.
# Marta Krūmiņa-Vitrupe

Marta Krūmiņa-Vitrupe o Marta Legzdiņa -nom de soltera- (29 de març de 1908, Vitrupe, Raion de Limbaži - 6 de febrer de 2010, Nova York) va ser una poeta, escriptora i jugadora d'escacs letona que va guanyar el campionat d'escacs femení de Letònia el 1941.

## Biografia

Va néixer en una família de pagesos, que van tenir cinc fills. Va estudiar a l'escola a Limbaži i a continuació a Riga on es dedicava a tocar el piano. Es va casar amb el dramaturg i poeta Hugo Teodors Krūmiņš (1901-1990), que era membre de la comunitat letona d'escriptors "Green Crow". La seva casa durant l'estiu era sovint visitada per coneguts personatges creatius: Eriks Adamsons, Aleksandrs Čaks, Jānis Grots, Aleksandrs Grīns, Jānis Sudrabkalns, Mārtiņš Zīverts.. Durant la Segona Guerra Mundial Marta junt amb el seu espòs va deixar Letònia. Els primers anys d'exili van ser a Alemanya, fins al 1950 quan la família es va traslladar als Estats Units a Cleveland. Allà Marta va treballar en l'hospital de la ciutat, i els últims anys de la seva vida els va passar a la ciutat de Nova York. Marta Krūmiņa-Vitrupe tenia dos fills, quatre nets i sis besnets.

## Carrera escaquística

Marta Krūmiņa-Vitrupe fou membre de l'Associació Esportiva de Valmiera. El 1938, va guanyar el campionat d'escacs femenins de Vidzeme i va participar en el Campionat d'Escacs de Letònia femení, on va empatar als llocs primer - tercer lloc. El 1941 Marta va guanyar totes les partides al campionat d'escacs femení de Letònia. Aquest resultat rècord del 100% al Campionat d'escacs de Letònia solament el repeteix Dana Reizniece el 1999.

## Creativitat literària

Marta Krūmiņa-Vitrupe va deixar una herència creativa en poesia i assaigs. El seu treball principalment va tractar els temes d'interès del seu temps. Al poema "En memòria del mestre d'escacs Apšenieks dona la imatge del famós jugador d'escacs de Letònia, que va guanyar a Aleksandr Alekhin i a Max Euwe, però que va ser impotent per lluitar contra la seva mort.

### Obra literària

* Marta Vitrupe Dziesma smilgai, Riga, "Jumava", 2005, ISBN 9984-05-837-9
* Marta Vitrupe Song for grass, Riga, 2005

## Referències

* ↑ «LGB – Limbažu Galvenā bibliotēka: Novadpētniecība > Novadnieku enciklopēdija». Limbazubiblioteka.lv. Arxivat de l'original el 2014-02-02. [Consulta: 10 abril 2015].
* ↑ «Bibliotēkas saņēmušas dāvinājumu Martas Vitrupes piemiņai | Viļķenes pagasts» (en letó). Vilkene.lv. Arxivat de l'original el 2012-04-06. [Consulta: 10 abril 2015].
* ↑ Chapter "Turnīri – Latvijas čempionātu rezultāti"
# Cambulo

Cambulo és un municipi de la província de Lunda-Nord. Té una població de 112.875 habitants. Comprèn les comunes de Cachimo, Cambulo, Canzar i Luia. Limita al nord i a l'est amb la República Democràtica del Congo, al sud amb el municipi de Saurimo, i a l'oest amb els de Lucapa i Chitato.

## Agermanaments

* Murça

## Referències

* ↑ Cambulo al web del cens d'Angola
* ↑ MURÇA ASSINOU PROTOCOLO DE AMIZADE COM O MUNICÍPIO DE CAMBULO (ANOGOLA) Arxivat 2017-04-01 a Wayback Machine., 24 de maig de 2014
# Whiteville (Tennessee)

Whiteville és una població dels Estats Units a l'estat de Tennessee. Segons el cens del 2000 tenia 3.148 habitants.

## Demografia

Segons el cens del 2000, Whiteville tenia 3.148 habitants, 457 habitatges, i 308 famílies. La densitat de població era de 508,6 habitants/km².
Dels 457 habitatges en un 29,5% hi vivien nens de menys de 18 anys, en un 37,4% hi vivien parelles casades, en un 26,5% dones solteres, i en un 32,4% no eren unitats familiars. En el 29,3% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,12.
Per edats la població es repartia de la següent manera: un 10,5% tenia menys de 18 anys, un 16,9% entre 18 i 24, un 51,4% entre 25 i 44, un 14,3% de 45 a 60 i un 6,9% 65 anys o més.
L'edat mediana era de 32 anys. Per cada 100 dones de 18 o més anys hi havia 483,4 homes.
La renda mediana per habitatge era de 22.368 $ i la renda mediana per família de 28.603 $. Els homes tenien una renda mediana de 22.050 $ mentre que les dones 19.013 $. La renda per capita de la població era d'11.310 $. Entorn del 21% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whiteville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Whiteville». American Fact Finder. Oficina del Cens dels Estats Units, 12-01-2010.
# Adjunt de Dirac

En la teoria quàntica de camps, l'adjunt de Dirac defineix la doble operació d’un espinor de Dirac. L'adjunt de Dirac es motiva per la necessitat de formar quantitats ben comportables i mesurables fora dels espinors de Dirac, substituint el paper habitual de l'operador adjunt.
Possiblement per evitar confusions amb l’habitual operador adjunt, alguns llibres de text no ofereixen un nom per a l’adjunt de Dirac, sinó que simplement l’anomenen «barra ψ».

## Definició

Fem que $\psi$ sigui un espinor de Dirac. Llavors, l'adjunt de Dirac es defineix com
    ${\bar {\psi }}\equiv \psi ^{\dagger }\gamma ^{0}$
on $\psi ^{\dagger }$ denota l'operador adjunt de l'espinor $\psi$, i $\gamma ^{0}$ és la matriu gamma tipus.

## Espinors sota transformacions de Lorentz

El grup de Lorentz de la relativitat especial no és compacte, per la qual cosa les representacions d'espinor de les transformacions de Lorentz generalment no són unitàries. És a dir, si $\lambda$ és una representació projectiva d'alguna transformació de Lorentz,
    $\psi \mapsto \lambda \psi$,
llavors, en general
    $\lambda ^{\dagger }\neq \lambda ^{-1}$.
L'operador adjunt d’un espinor es transforma segons
    $\psi ^{\dagger }\mapsto \psi ^{\dagger }\lambda ^{\dagger }$.
Per tant, $\psi ^{\dagger }\psi$ no és un escalar de Lorentz i $\psi ^{\dagger }\gamma ^{\mu }\psi$ ni tan sols és hermític.
En canvi, els adjunts de Dirac es transformen segons
    ${\bar {\psi }}\mapsto \left(\lambda \psi \right)^{\dagger }\gamma ^{0}$.
Usant la identitat $\gamma ^{0}\lambda ^{\dagger }\gamma ^{0}=\lambda ^{-1}$, la transformació es redueix a
    ${\bar {\psi }}\mapsto {\bar {\psi }}\lambda ^{-1}$,
Així, ${\bar {\psi }}\psi$ es transforma com a escalar de Lorentz i ${\bar {\psi }}\gamma ^{\mu }\psi$ com a quadrivector.

## Ús

Utilitzant l’adjunt de Dirac, la quadricorrent de probabilitat J per un 1/2 espín d'un camp de partícules es pot escriure com
    $J^{\mu }=c{\bar {\psi }}\gamma ^{\mu }\psi$
on c és la velocitat de la llum i els components de J representen la densitat de probabilitats ρ i la probabilitat 3-corrent j:
    ${\boldsymbol {J}}=(c\rho ,{\boldsymbol {j}})$.
Fent μ = 0 i utilitzant la relació per a matrius gamma
    $\left(\gamma ^{0}\right)^{2}=I$,
la densitat de probabilitats es converteix
    $\rho =\psi ^{\dagger }\psi$.

## Referències

* Bransden, B; Joachain, C. Quantum Mechanics (en anglès). Pearson, 2000. ISBN 0-582-35691-1.
* Peskin, M; Schroeder, D. An Introduction to Quantum Field Theory (en anglès). Westview Press, 1995. ISBN 0-201-50397-2.
* Zee, A. Quantum Field Theory in a Nutshell (en anglès). Princeton University Press, 2003. ISBN 0-691-01019-6.

## Vegeu també

* Equació de Dirac
* Equació de Rarita-Schwinger
# Alejandra Climent Jordá

Alejandra Climent Jordá (València, 20 de juny de 1975) és una política valenciana, diputada a les Corts Valencianes en la V i VI legislatures.
Llicenciada en psicologia, en 1997 fou escollida Fallera Major de València. Militant del Partido Popular, fou escollida diputada a les eleccions a les Corts Valencianes de 1999. L'agost de 1999 renuncià al seu escó quan fou nomenada Subdirectora del Gabinet del President de la Generalitat Valenciana, càrrec que va ocupar fins a l'abril de 2003. Després fou escollida novament diputada a les eleccions a les Corts Valencianes de 2003. De 2003 a 2007 fou presidenta de la Comissió Permanent no legislativa de Drets Humans, Cooperació i Solidaritat amb el Tercer Món de les Corts Valencianes.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.162. ISBN 9788495484802.
* ↑ Decret del nomenament
* ↑ «Fitxa de les Corts Valencianes». Arxivat de l'original el 2015-07-22. [Consulta: 20 juliol 2015].
* ↑ «El síndic lliura els Premios Síndic de Greuges 2004». Arxivat de l'original el 2015-09-23. [Consulta: 20 juliol 2015].
# Alejandra Guajardo

Alejandra Guajardo Sada (Cancun, Quintana Roo, Mexico, 17 de novembre de 1995) és una model i reina de bellesa mexicana-salvadoreña, guanyadora de Miss Univers El Salvador 2022. Representarà El Salvador a Miss Univers 2022.
El 13 d'agost de 2022, Guajardo va representar Cabañas a Reinado de El Salvador 2022 i va competir contra 14 finalistes més pels quatre títols en joc a l'auditori de la Fundació Empresarial para el Desarrollo Educativo (FEPADE) de Santa Tecla, El Salvador. Va guanyar el títol de Miss Univers El Salvador 2022 i la va succeir Alejandra Gavidia. Representarà El Salvador a Miss Univers 2022.

## Referències

* ↑ Reinado de El Salvador 2022
* ↑ Alejandra Guajardo - Miss Univers El Salvador 2022

## Enllaços externs

* Alejandra Guajardo a Instagram
# Alejandra Islas Caro

Alejandra Islas Caro (Ciutat de Mèxic, 1957) és una cineasta, guionista, editora i productora mexicana. El seu treball s'ha enfocat al cinema documental de tall social. Ha estat premiada internacionalment i pertany al Sistema Nacional de Creadores.

## Trajectòria

Titulada al Centro Universitario de Estudios Cinematográficos, de la UNAM.Ha dirigit documentals i sèries per a la televisió cultural. L'any 2006 va impulsar la creació del Festival de la Memòria en l'estat de Morelos, esdeveniment especialitzat en la promoció del cinema documental Iberoamericà. És també cofundadora de la Cooperativa de Cine Salvador Toscano i de l'Asociación de Documentalistas de México. Ha conjugat el seu treball cinematogràfic amb la labor docent en la Universitat Autònoma de l'Estat de Morelos.
Entre els seus treballs més referenciats estan: Iztacalco, campamento 2 de octubre sobre assentaments familiars a la recerca de regulació en la tinença de la terra; Los demonios del edén adaptació cinematogràfica del llibre d'investigació periodística de Lydia Cacho; El albergue sobre el recinte Hermanos en el Camino, dirigit pel defensor de Drets Humans Alejandro Solalinde; i La luz y la fuerza una crònica sobre el moviment del Sindicato Mexicano de Electricistas després de la desaparició de la companyia Luz y Fuerza del Centro.

## Filmografia

* Iztacalco, campamento 2 de octubre, 1979.
* La marcha, 1977. Codirecció amb Alberto Cortés i Juan Mora.
* La boquilla, 1978.
* La indignidad y la intolerancia están derrotadas, 1980. Codirecció amb Alberto Cortés.
* Cerca de lo lejos, 1982. Codirecció amb Federico Serrano.
* México plural, 1985. Codirecció amb diferents creadors.
* Veracruz, 1914. Memoria de una invasión, 1987.
* Grandes Maestros del Arte Popular, 1988.
* Pablo O'Higgins, 1989.
* Que Viva México, 1991.
* Miradas sobre México: Paul Strand, 1992.
* El caso Molinet, 1992.
* Polvo en el viento (1975-1979), 1993.
* Edward Weston, 1993.
* Tina Modotti, 1994.
* El círculo eterno, Eisenstein en México, 1995.
* Muxes: auténticas, intrépidas, buscadoras de peligro, 2003.
* Los demonios del edén, 2006.
* El albergue, 2011.
* La luz y la fuerza, 2016.

## Referències

* ↑ Televisión, Instituto Morelense de Radio y. «Instituto Morelense de Radio y Televisión» (en castellà), 01-01-2014. Arxivat de l'original el 2021-04-15. [Consulta: 21 novembre 2020].
* ↑ Vidal Bonifaz, María del Rosario «ALEJANDRA ISLAS Y EL DOCUMENTAL POLÍTICO Y ACTIVISTA SOBRE LA HUELGA DEL STUNAM (1977-1980)». Contextualizaciones latinoamericanas, 2019 [Consulta: 21 novembre 2020].
* ↑ «CINEASTA-Alejandra-Islas-Caro». [Consulta: 21 novembre 2020].
* ↑ «México es un país de documental, señala la realizadora Alejandra Islas para Acentos» (en castellà), 15-12-2014. [Consulta: 21 novembre 2020].
* ↑ Televisión, Instituto Morelense de Radio y. «El arte de la memoria - Alejandra Islas documentalista» (en castellà), 01-01-2014. Arxivat de l'original el 2021-04-15. [Consulta: 21 novembre 2020].
* ↑ , <https://www.filminlatino.mx/directora/alejandra-islas-caro>
* ↑ «CINEASTA-Alejandra-Islas-Caro». [Consulta: 21 novembre 2020].
* ↑ «Los demonios del Edén». [Consulta: 21 novembre 2020].
# Alejandra Jiménez Cascón

Alejandra Jiménez-Cascón és una actriu i dramaturga andalusa.
Ha interpretat Federico García Lorca a Lorca eran todos de Pepe Rubianes, ha treballat amb Yllana i improvisat més de 10 anys a PlanetaImpro. El 2002 va crear la seva pròpia companyia, Aleteo Teatro, a on ha creat unipersonals com Perdidas a las tres, La locura que cura i Blanca Desvelada, aquesta darrera representada des del 2015 amb més 150 representacions arreu d'Espanya.
També va ser coneguda per l'actuació com a Disco, una de les dues ballarines acompanyants d'en Rodolfo Chikilicuatre al Festival de la Cançó d'Eurovisió 2008.
Membre i fundadora de la companyia Impro Barcelona.
Darrerament ha creat l'espectacle Monólogos Woooman, que es va estrenar a la Sala Barts el març de 2018.
Combina la seva tasca d'actriu amb la docència.

## Referències

* ↑ IMDB
* ↑ TV1 - Informatius Catalunya - 8/6/2015 (a partir del minut 23'11)
* ↑ Blanca desvelada. La veritat damunt d'un escenari nuvol.com
# Adobe Soundbooth

Adobe Soundbooth és un programari descatalogat d'Adobe Systems per a l'edició digital d'àudio en Windows XP, Windows Vista, Windows 7 i Mac OS X.

## Referències

* ↑ «Software de edición de sonido | Adobe Soundbooth CS5». [Consulta: 18 març 2021].
# Agriotes

Agriotes és un gènere d'insectes escarabats de la família dels Elatèrids. Aquest gènere inclou la majoria de les espècies de cucs nocius .

## Llista d'espècies

Segons Fauna Europaea (15 de juliol de 2013) :
* Agriotes aequalis Schwarz, 1891
* Agriotes andalusiacus Franz, 1967
* Agriotes brevis Candèze, 1863
* Agriotes caspicus Heyden in Heyden & Kraatz, 1883
* Agriotes corsicus Candèze, 1863
* Agriotes curtus Candèze, 1878
* Agriotes ellenicus Cate & Platia, 1997
* Agriotes flavobasalis Heyden, 1889
* Agriotes gallicus Lacordaire in Boisduval & Lacordaire, 1835
* Agriotes graecus Franz, 1967
* Agriotes gurgistanus (Faldermann, 1835)
* Agriotes infuscatus Desbrochers des Loges, 1870
* Agriotes laevicarinatus Platia & Gudenzi, 1999
* Agriotes lineatus (Linnaeus, 1767) - Cuc de la sega
* Agriotes litigiosus (Rossi, 1792)
* Agriotes lundbergi Platia, 1989
* Agriotes magnanii Platia & Gudenzi, 1996
* Agriotes medvedevi Dolin, 1960
* Agriotes meticulosus Candèze, 1863
* Agriotes modestus Kiesenwetter, 1858
* Agriotes obscurus (Linnaeus, 1758)
* Agriotes pallidulus (Illiger, 1807)
* Agriotes paludum Kiesenwetter, 1859
* Agriotes pavesii Platia & Gudenzi, 2001
* Agriotes pilosellus (Schönherr, 1817)
* Agriotes proximus Schwarz 1891
* Agriotes rufipalpis Brullé, 1832
* Agriotes siciliensis Pic, 1912
* Agriotes sordidus (Illiger, 1807)
* Agriotes sputator (Linnaeus, 1758)
* Agriotes strigosus Kiesenwetter, 1858
* Agriotes tauricus Heyden, 1882
* Agriotes turcicus Candèze, 1863
* Agriotes ustulatus (Schaller, 1783)
Segons ITIS (2 de juny del 2019) :
* Agriotes mancus (Say)
# Alcalá d'o Bispe

Alcalá d'o Bispe (en castellà Alcalá del Obispo, oficialment Alcalá del Obispo-Alcalá d'o Bispe) és un municipi aragonès situat a la província d'Osca i enquadrat a la comarca de la Foia d'Osca.

## Entitats de població

El municipi agrupa els nuclis següents:
* Fañanás. Està situat a 499 metres d'altitud. L'any 2009 tenia 129 habitants. Entre Fañanás i Siétamo està ubicat el castell d'Abrisén. Les primeres notícies del castell daten del segle xi.
* Ola. Està situat a 511 metres sobre el nivell del mar. L'any 1991 el llogaret tenia 28 habitants. L'església és dedicada a la Santa Creu.
* Pueyo de Fañanás. Situat prop del riu Guatizalema i dalt d'un turó a 487 metres d'altitud. Tenia 101 habitants l'any 1991.

## Referències

* ↑ Gran Enciclopèdia Aragonesa, Alcalá del Obispo
* ↑ «LEY 27/2002, de 26 de noviembre, de creación de la comarca de Hoya de Huesca/Plana de Uesca». Arxivat de l'original el 2009-02-03. [Consulta: 22 febrer 2009].
* ↑ «Gran Enciclopèdia Aragonesa, Fañanás». Arxivat de l'original el 2016-09-13. [Consulta: 21 juliol 2016].
* ↑ «Gran Enciclopèdia Aragonesa, Castell d'Abrisén». Arxivat de l'original el 2016-09-13. [Consulta: 21 juliol 2016].
* ↑ «Gran Enciclopèdia Aragonesa, Ola». Arxivat de l'original el 2016-09-13. [Consulta: 21 juliol 2016].
* ↑ «Gran Enciclopèdia Aragonesa, Riu Guatizalema». Arxivat de l'original el 2016-03-04. [Consulta: 21 juliol 2016].
* ↑ «Gran Enciclopèdia Aragonesa, Pueyo de Fañanás». Arxivat de l'original el 2016-09-13. [Consulta: 21 juliol 2016].
# Alexander Wheelock Thayer

Alexander Wheelock Thayer (22 d'octubre de 1817 a South Natick, Massachusetts - 15 de juliol de 1897 a Trieste, Itàlia), va ser un periodista i historiador estatunidenc. Va fer una notable biografia de Ludwig van Beethoven.

## Biografia

Originàriament era bibliotecari a l'escola de Dret de Harvard, Thayer es va assabentar de les moltes discrepàncies que hi havia en la biografia de Beethoven feta per Anton Schindler apareguda el 1840. El 1849 Thayer es va embarcar cap Europa per emprendre les seves pròpies recerques i va aprendre l'idioma alemany. Va ser finalment nomenat cònsol dels Estats Units a Trieste, on s'establí.
La primera edició de la seva biografia de Beethoven, que arribava fins a l'any 1816, aparegué en tres volums entre 1866 i 1879. Aquesta biografia va ser completada per l'alemany Hermann Deiters i després per Hugo Riemann (1907 i 1908) a partir de les notes deixades per Thayer sobre els anys de Beethoven de 1817 a 1827.
L'obra de Thayer sobre Beethoven establí una fita per als estàndards moderns de recerca i anàlisi en una biografia.

## Bibliografia

* Thayer, A. W., rev and ed. Elliot Forbes. Thayer's Life of Beethoven. (2 vols.) Princeton: Princeton University Press. ISBN 0-691-09103-X

## Fonts

* Thayer's Life of Beethoven, rev. and ed. Elliot Forbes.
* Thayer, Alexander Wheelock in Grove Dictionary of Music and Musicians
* Claman, Henry N.; Bellofatto, Luigi D. «Vita: Alexander Wheelock Thayer. Brief life of Beethoven's biographer: 1817-1897». Harvard Magazine January–February 2007. Harvard Magazine Inc., 2007. [Consulta: 24 desembre 2007].

## Enllaços externs

* Internet Archive author sname=Alexander Wheelock Thayer
* Librivox author id=8831
* (alemany) Thayer's Beethoven biography
* (anglès) Some interesting photos about Thayer (PowerPoint file)
# Aleksandr Dediuixko

Aleksandr Víktorovitx Dediuixko, rus: Александр Викторович Дедюшко, belarús: Алякса́ндар Ві́ктаравіч Дзядзю́шка, Aliaksàndar Víktaravitx Dziadziuixka, (Vaukavisk, actual Belarús, 20 de maig de 1962 – districte de Petuixinski, 3 de novembre de 2007) fou un actor rus.

## Mort

Va morir en un accident de cotxe a l'edat de 45 anys, juntament amb la seva dona i fill a la tarda el 3 de novembre de 2007.

## Referències

* ↑ Aleksandr Dediuixko a Internet Movie Database (anglès)
* ↑ «В ДТП погиб актёр А. Дедюшко и его семья». Arxivat de l'original el 2013-02-18. [Consulta: 4 novembre 2007].

## Enllaços externs

* Lloc oficial
# Alipur

«Alipur» té aquests significats:
Geografia:
* Alipur (Bangladesh)
* Alipur, India:
** Alipur (Andaman i Nicobar)
** Alipur (Andhra Pradesh)
** Alipur (Delhi)
** Alipur o Alipore (Gujarat)
** Alipur (Jammu i Caiximir)
** Alipur (Karnataka)
** Alipur (Maharashtra)
** Alipur (Uttar Pradesh)
** Alipur o Alipore, subdistricte del districte de South 24 Parganas, Bengala Occidental
** Alipur o Alipore (ciutat), capital del subdistricte del mateix nom
** Alipurduar, Bengala Occidental
* Alipur, Districte de Muzaffargarh, Pakistan
* Tahsil d'Alipur, al districte de Muzaffargarh, Pakistan
* Alipur Chattha, districte de Gujranwala, Pakistan
* Alipur, districte de Gujranwala, Panjab, Pajistan, vegeu Akalgarh